
Program putovanja i2026j br. 4 od 08.09.2026.

ISTANBUL
Novi Pazar – Istanbul – Novi Pazar
6 dana / 3 noćenja sa doručkom
29.12–03.01.20267 | 



Organizator putovanja: PTTU ECCO d.o.o., 28. novembra 54, Novi Pazar | PIB: 100769049 | MB: 17284444 | Licenca OTP 243/2021, kategorija A
PROGRAM PUTOVANJA
1. DAN – 29.12. | NOVI PAZAR – ISTANBUL
Polazak autobusa iz Novog Pazara u 17:00 časova. Nastavak putovanja preko Raške, Kraljeva, Kruševca i Niša, a zatim prema Bugarskoj. Prelazak državne granice i nastavak putovanja kroz Bugarsku. Noćna vožnja uz usputna zadržavanja radi odmora i graničnih formalnosti.
2. DAN – 30.12.. | ISTANBUL – SULEJMANIJA – KAPALI ČARŠIJA – TAKSIM
Dolazak u Istanbul u podnevnim satima. Smeštaj grupe u hotel Gold 3+ u kvartu Laleli. Slobodno vreme za individualno upoznavanje istorijskog dela Istanbula, uz mogućnost obilaska Sulejmanije i Kapali čaršije. Fakultativni odlazak metroom do Trga Taksim, zatim šetnja do početka čuvene ulice Istiklal koja vodi prema Galata kuli. Slobodno vreme za individualne aktivnosti. Povratak u hotel u dogovoreno vreme. Noćenje. Fakultativni izlet obuhvata metro karte i usluge vodiča.
3. DAN – 31.12. | ISTANBUL – PANORAMSKA VOŽNJA – ČAMLIDŽA – USKUDAR – SULTAN EJUP – PJER LOTI – BALAT
Doručak. Slobodno vreme ili fakultativno panoramsko razgledanje Istanbula. Vožnja preko zaliva Zlatni rog, kroz četvrt Bejoglu, pored Trga Taksim i Bešiktaša, uz panoramski pogled na Dolmabahče palatu. Nastavak prema azijskom delu Istanbula i prelazak preko Bosforskog mosta. Obilazak Čamlidža džamije, jedne od najvećih novoizgrađenih džamija u Istanbulu. Pauza za kafu, uz napomenu da se na pojedinim mestima plaćanje vrši isključivo karticama. Panorama Uskudara i Devojačke kule, istorijske građevine na malom ostrvu u Bosforu i jednog od prepoznatljivih simbola grada. Foto-pauza. Povratak na evropsku stranu i poseta Trgu Sultan Ejup, gde se nalaze Ejup džamija, turbe Ebu Ejub el-Ensarije i brojni drugi sadržaji. Individualna šetnja do vidikovca Pjer Loti, odakle se pruža pogled na Zlatni rog. Poseta živopisnoj četvrti Balat i slobodno vreme. Povratak u hotel ili fakultativni odlazak autobusom u tržni centar Forum. Noćenje. Izleti obuhvataju prevoz autobusom i usluge vodiča.
4. DAN – 01.01. | ISTANBUL – SULTANAHMET – KRSTARENJE BOSFOROM
Doručak. Slobodno vreme ili fakultativni odlazak na pešačku turu u pratnji vodiča kroz istorijsku četvrt Sultanahmet. Obilazak obuhvata ulazak u Plavu džamiju, ukoliko uslovi i gužva to dozvole, kao i panoramsko razgledanje Aja Sofije, Hipodroma i Topkapi palate. Nastavak pešačke ture kroz park Gulhane do trga Eminonu i Egipatskog bazara (Misir čaršija). U dogovoreno vreme polazak na krstarenje Bosforom, uz pogled sa vode na istorijske građevine, stare palate, savremene vile, poznate gradske četvrti, mostove i azijsku obalu Bosfora. Nakon krstarenja povratak do Egipatskog bazara i slobodno vreme. Individualni povratak u hotel. Mogućnost fakultativnog odlaska na tradicionalno „Tursko veče“ u nacionalnom restoranu Gar ili na brodu na Bosforu. Program na brodu obuhvata transfer, krstarenje u trajanju od oko 3 časa, večeru, neograničeno domaće alkoholno i bezalkoholno piće i zabavni program. Noćenje.
5. DAN – 02.01. | ISTANBUL – BUGARSKA
Doručak. Oslobađanje soba. Slobodno vreme za individualne aktivnosti i kupovinu. U ranim popodnevnim satima, oko 13:00 časova, polazak za Novi Pazar. Nastavak putovanja kroz Bugarsku uz kraće pauze radi odmora i graničnih formalnosti. Noćna vožnja.
6. DAN – 03.01. | SRBIJA – NOVI PAZAR
Nastavak putovanja kroz Srbiju. Dolazak u Novi Pazar u jutarnjim časovima. Kraj programa.

CENA ARANŽMANA
[bookmark: _GoBack]189 € po osobi, u dinarskoj protivvrednosti po srednjem kursu na dan plaćanja, na bazi minimum 45 plativih putnika po autobusu.

ARANŽMAN OBUHVATA
• prevoz visokopodnim turističkim autobusom sa klima-uređajem, TV i DVD opremom, na relaciji prema programu;
• 3 noćenja sa doručkom u hotelu Gold 3+ u kvartu Laleli, u 1/2 i 1/3 sobama; doručak na bazi švedskog stola;
• usluge pratioca agencije za sve vreme putovanja;
• troškove organizacije putovanja.

ARANŽMAN NE OBUHVATA
• međunarodno putno-zdravstveno osiguranje;
• fakultativne izlete i ulaznice koje nisu izričito navedene kao uključene u cenu aranžmana;
• individualne troškove putnika i ostale usluge koje nisu navedene u programu.

FAKULTATIVNI IZLETI
• Trg Taksim metroom – 10 € po osobi (metro karte i usluge vodiča);
• panoramska vožnja Istanbulom, azijski deo, Čamlidža džamija, panorama Uskudara i Devojačke kule, Sultan Ejup, Pjer Loti i Balat – 30 € po osobi;
• tržni centar Forum – 5 € po osobi;
• Tursko veče u nacionalnom restoranu Gar – 35 € po osobi; Tursko veče na brodu – 45 € po osobi;
• Sultanahmet i krstarenje Bosforom – 25 € po osobi (Hipodrom, Plava džamija, panorama Topkapi palate i Aja Sofije, krstarenje Bosforom).
Fakultativni izleti nisu obavezni deo programa i realizuju se u zavisnosti od broja prijavljenih putnika, raspoloživosti lokaliteta i objektivnih okolnosti. Termini i redosled fakultativnih izleta mogu biti promenjeni. Izlete mogu realizovati lokalne partnerske agencije.



DODATNE DOPLATE NA ZAHTEV PUTNIKA
Doplata za smeštaj u jednokrevetnoj (1/1) sobi iznosi 60 € po osobi.

NAČIN I DINAMIKA PLAĆANJA
Plaćanje se vrši u dinarskoj protivvrednosti na osnovu ispostavljene fakture, po srednjem kursu na dan plaćanja. U slučaju značajnih poremećaja na monetarnom tržištu ili promene cene goriva, cena aranžmana može biti promenjena uz blagovremeno obaveštenje putnika, u skladu sa važećim propisima i Opštim uslovima putovanja.

MINIMALNI BROJ PUTNIKA I OTKAZ PUTOVANJA
Minimum za realizaciju putovanja je 45 plativih putnika po autobusu. U slučaju nedovoljnog broja prijavljenih putnika, organizator zadržava pravo otkaza putovanja najkasnije 5 dana pre početka putovanja. Organizator zadržava pravo izmene redosleda pojedinih sadržaja programa usled objektivnih okolnosti.

POSEBNE OBAVEZE PUTNIKA
Putnik je dužan da poseduje važeću putnu ispravu i svu dokumentaciju potrebnu za prelazak državnih granica i ulazak u zemlje predviđene programom putovanja. Za putovanje u Tursku pasoš mora važiti najmanje 6 meseci na dan povratka iz Turske, prema uslovu navedenom u ovom programu. Putnik je odgovoran za ispunjavanje zdravstvenih, administrativnih, carinskih i viznih uslova koji se odnose na njega. Putnici koji nisu državljani Republike Srbije dužni su da se blagovremeno informišu o viznom režimu Turske i zemalja tranzita. Maloletni putnici moraju posedovati dokumentaciju propisanu za prelazak državne granice. Organizator putovanja ne procenjuje valjanost putnih i drugih isprava i ne snosi odgovornost ukoliko pogranične vlasti putniku onemoguće ulazak ili tranzit.

NAPOMENE VEZANE ZA PREVOZ I PROGRAM
Zaustavljanja radi odmora predviđena su na svakih 3 do 4 sata vožnje, na usputnim stajalištima, u zavisnosti od uslova na putu i raspoloživosti kapaciteta stajališta. Raspored sedenja u autobusu određuje organizator u zavisnosti od kapaciteta i tipa prevoznog sredstva. Zbog poštovanja satnica predviđenih programom putovanja nije predviđeno zadržavanje autobusa na graničnim prelazima radi regulisanja povraćaja sredstava po osnovu TAX FREE. Granični prelaz ili zemlja tranzita mogu biti promenjeni u odnosu na navedeno u programu, ukoliko to nalažu bezbednosne, saobraćajne ili druge objektivne okolnosti. Organizator ne može uticati na eventualna kašnjenja nastala zbog zadržavanja na granicama, gužvi u saobraćaju ili drugih nepredviđenih okolnosti. Molimo putnike da 48 sati pre putovanja kontaktiraju agenciju radi potvrde mesta i vremena polaska.

NAPOMENE VEZANE ZA SMEŠTAJ
Kategorija hotela navedena je prema zvaničnoj kategorizaciji koja važi u zemlji destinacije na dan zaključenja ugovora sa ino-partnerom. U slučaju opravdanih razloga i nemogućnosti smeštaja u ugovorenom hotelu može doći do zamene smeštaja hotelom iste ili slične kategorije, o čemu će putnici biti obavešteni bez odlaganja, u skladu sa Opštim uslovima putovanja. Raspored po sobama zavisi od recepcije smeštajnog objekta i potvrđene rezervacije. Pojedini sadržaji hotela mogu privremeno biti van funkcije usled objektivnih okolnosti, državnih ili verskih praznika i drugih razloga na koje organizator putovanja ne može uticati.

USLOVI PROMENE CENE
Organizator putovanja može zahtevati povećanje ugovorene cene samo u slučajevima predviđenim važećim propisima i Opštim uslovima putovanja, uključujući promene kursa, cene goriva, putarina, parkinga, tunela, vinjeta i drugih troškova koji neposredno utiču na cenu putovanja.

POTVRDA O GARANCIJI PUTOVANJA
U skladu sa odredbama Zakona o turizmu, Organizator ima depozit u visini od 2.000 eura i bankarsku garanciju putovanja za kategoriju licence A, u visini limita pokrića od 50.000,00 eura, kojom se za slučaj insolventnosti Organizatora putovanja obezbeđuju troškovi nužnog smeštaja, ishrane i povratka Putnika sa putovanja u mesto polaska u zemlji i inostranstvu, kao i potraživanja uplaćenih sredstava Putnika po osnovu Ugovora o turističkom putovanju, u skladu sa Opštim uslovima i Programom putovanja. Garancijom se, u skladu sa uslovima garancije, obezbeđuje i naknada štete prouzrokovane Putniku neispunjenjem, delimičnim ispunjenjem ili neurednim ispunjenjem obaveza Organizatora putovanja.
Period pokrića Garancije putovanja je od datuma njenog izdavanja do završetka turističkog putovanja, odnosno do povratka Putnika na ugovoreno odredište.
Garancija po Ugovoru o bankarskoj garanciji od 25.11.2021, broj 52-805-0160510.8, sa važnošću od 25.12.2025. do 25.12.2026. godine, zaključena je sa HalkBank Beograd, ulica Milutina Milankovića 9e, i primaocem Bankarske garancije Nacionalnom asocijacijom turističkih agencija PU „YUTA“, Beograd, Kondina br. 14. Garancija putovanja aktivira se bez odlaganja, odnosno u roku od 14 dana od dana nastanka osiguranog slučaja, kod Nacionalne asocijacije turističkih agencija PU „YUTA“, telefon 011/3228-686, pisanim putem ili telegramom na adresu YUTA, Beograd, Kondina br. 14, ili putem e-mail adrese garancijaputovanja@yuta.rs.

Putnik svoja prava za naknadu štete ostvaruje na osnovu pravosnažne i izvršne sudske presude, odluke Arbitražnog suda ili drugog vansudskog rešenja potrošačkog spora, u skladu sa Opštim uslovima putovanja i Opštim uslovima YUTE.

INFORMACIJE I REZERVACIJE
PTTU ECCO d.o.o., Novi Pazar | 28. novembra 54, Novi Pazar | Licenca OTP 243/2021, kategorija A | PIB: 100769049 | MB: 17284444 | Telefon: 020/311-575, 020/334-850 | Web: www.ecco.rs | E-mail: eccodoo@gmail.com
Uz ovaj program važe Opšti uslovi putovanja i otkaza Turističke agencije ECCO d.o.o. – YUTA Standard.
[image: ]
image1.png
Preduzece za turizam,
trgovinu i usluge d.o.o.

Sa nama daljine ne vaze!





